અરજદારે જાહેર હિતની અરજીમાં રજુઆત કરી છે કે, સામાન્ય વ્યક્તિએ જો જૂનુ વાહન કાઢવું હોય તો તેને આર્થિક તકલીફ પડે. તેથી જૂનું વાહન ભંગાર કરતી વેળાએ વાહન માલિકને સરકારે નાણાકિય વળતર ચુકવવુ જોઇએ. જે વ્યક્તિ નવું સી.એન.જી વાહન ખરીદે તો તેને જી.એસ.ટી અને આર.ટી.ઓ ટેક્ષમાંથી માફી આપવી જોઇએ અને પોલીસે પી.યુ.સી અંગે ઉઘરાવેલ દંડ તથા આર.ટી.ઓએ પી.યુ.સી અંગે મેળવેલી રકમ અને ગુજરાત પોલ્યુશન કન્ટ્રોલ બોર્ડે વાયુ પ્રદુષણ અટકાવવાના બજેટમાંથી દરેક સી.એન.જી વાહન ખરીદનારને સબસીડી આપો. છકડા, સહિતના ડિઝલના વાહનો, ઓટોરિક્ષા, બી.આર.ટી.એસ, બસો ફક્ત સી.એન.જી ઉપર ચાલવી જોઇએ અને 15 વર્ષ જુના પેટ્રોલ અને 10 વર્ષ જુના ડિઝલ વાહનો બંધ કરવા જોઇએ. તથા આખા રાજ્યમાં સી.એન.જીના ગેસ સ્ટેશન વધુમાં વધુ ખુલે તેવા પ્રયત્નો કરવા જોઇએ.